Sham 69

Sham 69 on englantilainen vuonna 1975 Hershamissa perustettu punkyhtye. Yhtye hajosi vuonna 1980 Jimmy Purseyn suunnattua soolouralle. Pursey ja kitaristi Dave Parsons kasasivat yhtyeen uudelleen uusilla soittajilla vuonna 1987. Yhtyeen kokoonpano on elänyt matkan varrella moneen otteeseen. Pursey ja Parsons ovat ainoat vuodesta 1987 mukana olleet jäsenet. 

Sham 69 on eräs menestyneimmistä brittiläisistä punkyhtyeistä viidellä Top20-listalle yltäneellä singellään. 

Tammikuussa 1978 julkaistu Borstal Breakout oli yhtyeen ensimmäinen ison levy-yhtiön kautta julkaistu single. Toukokuussa samana vuonna julkaistu Angels with Dirty Faces ylsi listasijalle 19 ja heinäkuussa samana vuonna julkaistu If the Kids Are United ylsi peräti sijalle 9, mikä oli bändin paras listasijoitus. Lokakuussa 1978 julkaistu Hurry Up Harry ylsi sijalle 10. Bändin suosiota kasvatti myös esiintyminen suositussa Top of the Pops TV-showssa.

Juuri ennen bändin hajoamista, he olivat saaneet valmiiksi neljänne albuminsa The Game, jota Pursey kutsui kasaksi paskaa ("a pile of shit"). 

Vuonna 1981 Pursey teki yhteistyössä Peter Gabrielin kanssa singlen Animals Have More Fun, mutta se ei osoittautunut kaupalliseksi menestykseksi.

Rick Goldstein, Dave Parsons ja Dave Tregunna perustivat yhdessä The Dead Boysin Stiv Batorsin kanssa Glamrock yhtye The Wanderersin. Myöhemmin Tregunna ja Bators rekrytoivat The Barracudas yhtyeen Nick Turnerin ja The Damned yhtyeen Brian Jamesin ja perustivat yhtyeen Lords of the New Church.

Alkuperäisen kokoonpanon Neil Harris kuoli syöpään tammikuussa 2018.

Jäsenet 
 Jimmy Pursey – laulu (1975–1980, 1987–2006, 2011–)
 Dave Parsons – kitara (1977–1980, 1987–)
 Dave Tregunna – bassokitara (1977–1980, 2011–)
 Robin Guy – rummut (2012)

Entiset jäsenet 
 Neil Harris – soolokitara (1975–1977)
 John Goode – rytmikitara (1975–1977)
 Albie Slider (Albert Maskell) – bassokitara (1975–1977)
 Andy Prince – bassokitara (1988–1991)
 Mat Sargent – bassokitara (1995–2007)
 Billy Bostik – rummut (1975–1977)
 Mark Cain – rummut (1977–1979)
 Ricky Goldstein – rummut (1979–1980)
 Sonny Boy Williamson – rummut (1988)
 Ian Whitewood – rummut (1988–2011)
 Danny Fury – rummut (2011–2012)

Diskografia

Albumit

Lähteet

Brittiläiset punkyhtyeet
Brittiläiset uuden aallon yhtyeet
1970-luvun yhtyeet ja sooloartistit